Tydlose geure | SARIE
Tydlose geure	deur admin
“Hoe jy oor jouself dink en voel, het baie te doen met die geur wat jy kies – daarom is ŉ vrou nooit ten volle aangetrek as sy nog nie haar parfuum aan het nie,” sê Charlene Weidner, direkteur van Comfort Zone SA. Eksperimenteer met ŉ uitdagende maar tydlose parfuum soos Ralph Lauren se nuutste, Notorious (R800 vir 50 ml EDP). Hierdie parfuum is geïnspireer deur die sexy en misterieuse vroue van die goue era van die rolprentbedryf, soos Ingrid Bergman, Lauren Bacall en Faye Dunaway. Gaan kyk die kortfliek wat saam met die parfuum uitgereik is, met model Laetitia Casta in die hoofrol, vir nuwe geur-inspirasie. Loer by www.ralphlauren.com. mevrou | Just another WordPress.com site
Categories Select Category dankbaarheid (16) depressie (8) Divorce (17) gesin en kinders (1) grappe (2) grudges (3) kultuur (2) lesse (34) nuwe lewe (19) snaakse (3) Uncategorized (381) verbruikerswetgewing (1) vergifnis (2) verhouding met God (10) versoening (2) werk (6)
Amia se kalender
We talk the tale deliciously
Nou dit gebeur sommer baie met my. Wanneer ek al die groot woorde klaar gebruik het is daar maar min oor.
Ek lê in die bed soos ‘n lui huisvrou. Weet van al die skoonmaakwerk maar die energie om iets te doen kort. Mica draal gang op-en-af. Ek onthou my simpel droom van gisternag en probeer enige mooi rustige nagrus oproep. Niks. Die afgelope weke mag ek dalk ooglede op mekaar plak maar van uitrus is daar nie sprake nie.
Vandag is die ‘ek wil nie hier wees nie’ emosie alomteenwoordig. Ek wil nie meer arm wees en sukkel nie. Ek wil wakker word in ‘n mooi plek met ‘n kar wat geen probleme het nie. Kan kos koop sonder om te wonder hoe ek die einde van die maand gaan maak sonder om honger te ly.
Wat is dit is nê. Ek gaan maar lê tot ek weer lus het vir koffie.
Hoeveel kan sy dra?
Oorbelle. Ek is mal oor oorbelle. Dus is dit elke maand se ding wanneer ek gaan hare sny. Ek stap by Lovisa in en koop die 3 vir R150 en 5 vir R100. Niks hangertjie of krale of goed nie. Nee. Oorbelle. Groot. Klein. Silwer. Goud. Pienk. Rooi. Blou. Groen. Noem die kleur, dis is hier. Dit is asof ek afgerond voel met mooi oorbelle. Ander mense kan krale, hangertjies en nekdoeke doen. Ek doen die oorbelle. My nek is buitendien te kort vir nekdoekies. En goed om die nek of arm hak gewoonlik iewers vas. Ek pes dit. Met die kort hare doen ek dan net helder lippe en mooi oorbelle en daar, ek voel mooi.
Erfenisdag word erg by ons werk gevier. Verlede jaar het ek my voorgeslag gevier deur met ‘n voortrekkerkappie en velskoene te gaan werk.
Maar dit is moeilik want vier jy jou voorvaders word jy terselfdertyd daaraan herinner dat jou voorvaders deel was van apartheid en die wetgewing daaraan verbonde.
So die jaar het ek diep gegrawe tot by oer oer oer voorsaat. Eva. Daar is nog nie vyeblare nie so die werk se groentetuin het uitgehelp met koolblare. Ek het dus ook Erfenisdag gevier. Eva se erfenis aan my.
Die depressie het lankal soos mis om my gehang maar ek het gedink dit is ek wat net begin rasioneel dink. Om my geloof te bevraagteken is maar net ek wat begin lig aan die einde van die tonnel sien. Dit was nie.
Want eensklaps, so twee weke terug, toe klap dit my en ek lê in die bed en huil. Huil omdat ek soos ‘n niks en waardeloos voel. Huil omdat ek nie meer kan kop bo water hou nie. Ek dink aan vensters en deure seël en my gasstoof oopmaak en doodeenvoudig gaan. Want my kinders het hulle eie lewens, hoe lank sal hulle my tog mis? En Mica kat sal saam met my gaan want sy pas mos moeilik by ander aan.
Die volgende oggend na ‘n rustelose slaap toe besef ek dit is nou onder in die put vir my. Ek kort hulp. Ek het my werkgewer ingelig, ‘n vriend vir ‘n verwysing gevra en ‘n afspraak met ‘n kliniese sielkundige gemaak. Wat my in kontak met ‘n psigiater gesit het.
Dit gaan lank vat maar wat het ek om te verloor buiten om hierdie pad te stap? Na twee weke werk Nuzak en is my angsvlakke besig om te stabiliseer.
Angs is ‘n verskriklike ding want as dit begin hardloop is daar niks wat dit keer nie. Jy dink naderhand net die slegste. Dit is verlammend.
Ek gaan my lag en my rustigheid en my lus vir die lewe weer haal. En as dit ‘n besoek aan ‘n kliniek vereis dan sal ek dit doen.
Moenie inmeng nie …
Ek hoor en lees dit maak mens se lewe makliker. Ek luister te veel, sien te veel en hou nie van onreg nie. Dan maak ek my mond oop, al is dit nie MY situasie waaroor ek my mond hoef oop te maak nie.
Dan is daar moeilikheid. En ek weet nie altyd hoe om moeilikheid met ewewig te hanteer nie. Is daar voorskrifte of iets?
Oogklappe. Pluisies vir die ore. Dalk daai oogklappe wat mense altyd vir donkies en perde opsit sodat hulle net voor hulle kan sien. Dit is wat ek nodig het. En oorpluisies dat ek net na my eie stem kan luister.
Die week het vreemd begin. Sommige mense sou sê fashion forward. Ekself sê nee hemel dit pas nie. Dit is al Woensdag en die week sit nog steeds ongemaklik aan my bas.
Grondwet en godsdiens
Ons het ‘n baie interressante geval by die werk. Uit ‘n groep van 45 is daar ‘n paar wat nie godsdienstig is nie en gister, tydens ons personeel forum vergadering, het een haar gevoel jeens die open van alle vergaderings met gebed gelug.
Die voorstelling van oplossings was veelvoudig.
1. Die persone wat nie godsdienstig is nie, moet maar later by die vergadering aansluit.
2. Daar moet gestem word en die meerderheid stem is wat gedoen gaan word.
3. Paar minute stilte vervang die gebed.
Weet julle hoe onwrikbaar die meeste christene is? Baie. Onbuigsaam. Hoeveel mense sal hulle lok na hulle godsdiens? Min.
Die grondwet beskerm minderheidsgroepe, mense se keuse van godsdiens en dat godsdiens nie by plekke van werk op mense afgedwing mag word nie.
Volgens my was dit nie juis goed gehanteer nie en buiten dit word die persoon wat dit genoem het, nou geviktimiseer.
My pa het altyd gesê ek is vol nonsens. Die kinders se pa was van mening dat my wurm weer omgeslaan het. Die 2de eks (twee keer probeer, kan een mens so laf wees?) was nou nie iemand wie mening mens eintlik moet wegstoor nie want alles het eintlik oor hom gegaan dus kan ek net sê dat dit baie tjol was.
Ek gaan baie deur ‘tydperke’, seisoene ter beter verduideliking. Ek is tans midde-in die winter in my winter seisoen. En nee, dit is nie omdat dit winter is nie.
Hier diep binne-in my is ‘n alleenheid wat ek nie kan verduidelik nie. Ek is altyd op soek na iets. En wanneer daar tydens hierdie winter seisoen gebeure is waar ek iets verkeerd ervaar druk dit my in ‘n diepte in wat bodemloos is. Ek raak oorweldig in hierdie alleenheid.
Miskien is dit al die trauma wat ek konstant met my saamdra, wat ek gedink het ek verwerk het maar wat so ‘n letsel op my gelaat het dat ek soms sukkel om asem te haal.
Miskien ja, want ek weet verseker dat ek nie selfsugtig is nie. Ek weet verseker dat ek nie eiewys is nie. Ek weet verseker dat ek nie dom is nie.
aanbeweeg allen awesomeness besluite bly bouers briefies dankbaarheid depressie Die Naaimasjien diep Dindag divorce care Donderdag egskeiding eks eggenote enkellopende epos filtering eposse february song forgiveness friends glimlag godsdiens grudges Here josh groban kuikens vlieg uit die nes laat gaan letting go of anger mean people quiz rentvrye verhuring smile Tafelberg the issue of gay marraige uitdagings vergifnis verhouding verhoudings ver pad versekering versoening Virseker virseker versekering